Paris

Paris, France ke sab se baraa aur capital city hae. Iske area 105 square km hae aur hian pe 2.15 million log rahe hae. Agar jo suburbs ke bhi gina jaae ab abaadi 12 million hae. Paris, European Union ke chuthaa sab se jaada abaadi waala city hae, aur dunia ke 30th sab se jaada densley populated city hae. 17th century se, Paris dunia ke finance, doplomacy, commserce, culture, fashion aur gastronomy ke khaas city hae.

Paris City, Paris region ke centre hae, jiske abaadi lagbhag 12,271,794 log hae, jon France ke 19% ke abaadi hae. Ii jagha ke nominal GDP, €765 billion (US$1.064 trillion when adjusted for PPP) jon European Union ke sab se jaada hae. Economic Intelligence Unit ke Worldwide Cost of Living Survey ke anusaar, Paris dunia ke 9th sab se jaada mahangaa jaghaa hae. 

Paris ek khaas railway, highway aur air-transport hub hae, jisme dui airport, Charles de Gaulle Airport aur Orly Airport hae.  1900 me khulaa city ke subway system 5.23 million log ke har har din bhoe hae. Ii, Moscow metro ke baad, Europe ke duusra sab se busy metro hae aur dunia ke 24th sab se busy metro hae.

Paris ke uske museum aur architectural landmark ke khaatir jaana jaae hae. Louvre me 2023 me 8.9 million log aae rahin, jiske matlab hae ki ii dunia ke sab se jaada visited museum hae."The Art Newspaper", 27 March 2023 Seine ke bagal me historical district ke uNESCO World Heritage Site banaawa gais hae. 

Paris me dher United Nations ke sansthaa hae UNESCO bhi hae. Aur sanstha hae OECD, International Bureau of Weights and Measures, International Energy Agency, International Federation of Human Rights, European Space Agency,  European Banking Authority aur European Securities and Markets Authority. Football club Paris Saint-Germain aur rugby union club Stade Français Paris me based hae. 81,000-seat waala Stade de France,  1998 FIFA World Cup ke khaatir banaawa gais rahaa,  Paris ke north me Saint-Denis me hae. Paris me French Open, ek salaana Grand Slam tennis tournament,  red clay me Roland Garros me hoe hae. Paris  1900,  1924, aur 2024 Summer Olympics ke host karis rahaa. 1938 aur 1998 FIFA World Cups, 2019 FIFA Women's World Cup,  2007 aur 2023 Rugby World Cups, aur 1960, 1984 aur 2016 UEFA European Championships Paris me bhais rahaa. Hae July me Tour de France Paris ke Avenue des Champs-Élysées me khalaas hoe hae.

Seine Naddi ii city ke biich me se flow hoe hae aur city ke ke dui hissa, Left Bank aur Right Bank me divide kare hae. Iske paas me dher jangle hae.

Paris ke kuchh famous building hae Eiffel Tower, Arc de Triomphe, aur The Louvre.

 Duusra websites 
 Official website of the Paris Convention and Visitors Bureau (English version)
 Paris Photos & Maps 
 This city at the Historical Association for Joan of Arc Studies
 WorldFlicks of Paris: Photos and interesting places on Google Maps 

vibhag:Capital cities
vibhag:France ke city
vibhag:P